यह गिरफ़्तारी ऐसे समय हुई है, जबकि मुंबई और दिल्ली पुलिस पिछले दो हफ़्तों से



 सट्टेबाजों और स्पॉट फिक्सिंग के ख़िलाफ़ अभियान चला रही है.आईपीएल के फ़ाइनल मैच पर रविवार को जमकर सट्टा लगा.मुंबई पुलिस के मुताबिक़ ये कथित सट्टेबाज़ मुंबई के देवनार इलाके से रंगेहाथ गिरफ़्तार किए गए.मुंबई पुलिस की क्राइम ब्रांच ने 



इन सट्टेबाजों के पास से आठ मोबाइल फोन और साढ़े चार लाख रुपए ज़ब्त किए गए हैं. गिरफ़्तार लोगों को सोमवार को अदालत में पेश किया जाएगा.मुंबई में आईपीएल के मैचों पर सट्टा लगाते हुए अब तक 16 लोगों को गिरफ़्तार किया जा चुका है. इनमें फ़िल्म अभिनेता विंदू दारा सिंह और चेन्नई सुपर किंग्स के अधिकारी 



गुरुनाथ मेयप्पन जैसे बड़े नाम शामिल हैं.इस सिलसिले में मुंबई के अलावा दिल्ली, कोलकाता, हैदराबाद और राजस्थान में भी कई गिरफ़्तारियां हुई हैं.स्पॉट फ़िक्सिंग के आरोप में सबसे पहले दिल्ली पुलिस की स्पेशल सेल ने राजस्थान रॉयल्स के एस श्रीसंत, अंकित चव्हाण और अजीत चंडीला को गिरफ़्तार किया था.मुंबई पुलिस के मुताबिक़ सट्टेबाजी संगठित रूप से की जा रही है. अब तक हुई गिरफ़्तारियों से संकेत मिल रहे हैं कि इन सबके तार आपस में जुड़े हुए हैं.एक अनुमान के मुताबिक़ आईपीएल के आख़िरी दो मैचों में 35 हज़ार करोड़ रुपए का सट्टा लगने वाला था. लेकिन पुलिस कार्रवाई को देखते सट्टेबाज़ सतर्क हो गए.रविवार रात हुई गिरफ़्तारियों को देखते हुए यह साफ़ ज़ाहिर है कि सट्टेबाजों ने अपना खेल बंद नहीं किया है.दिल्ली पुलिस की कार्रवाई के बाद मुंबई पुलिस के क्राइम ब्रांच ने सट्टेबाजों के ख़िलाफ़ कार्रवाई करते हुए फ़िल्म अभिनेता विंदू दारा सिंह समते कई लोगों को गिरफ़्तार किया.विंदू से पूछताछ के आधार पर मुंबई पुलिस ने चेन्नई सुपर किंग्स के सीईओ गुरुनाथ मेयप्पन को गिरफ़्तार किया था. यहां की एक स्थानीय अदालत ने उन्हें 29 मई तक के लिए पुलिस हिरासत में भेज दिया है.पुलिस का दावा है की पूछताछ में मेयप्पन ने बताया है कि वे पिछले दो साल से विंदू दारा सिंह के साथ मिलकर आईपीएल मैचों में सट्टा लगा रहे थे. इन दोनों के तार जयपुर के सट्टेबाजों से जुड़े हैं.(बीबीसी हिन्दी के 



एंड्रॉएड ऐप के लिए यहां क्लिक करें. आप हमें 



फ़ेसबुक और 



ट्विटर पर भी फ़ॉलो भी कर सकते हैं.)